Lehen Olerti Eguna

Lehen Olerti Eguna edo Euskal Poesiaren Eguna 1930eko ekainaren 1an,  ospatu zuten Errenterian.https://aunamendi.eusko-ikaskuntza.eus/eu/olerti-eguna/ar-116931/ Euskaltzaleak elkarteak antolatua izan zen.

 Koldobika Jauregiren omenez 
Euskaltzaleak elkarteak, Lizardi bazkide zuela eta Aitzol presidentea, sakabanatuta zeuden olerkariak bildu nahirik, Euskal Poesiaren Eguna antolatu zuen Errenterian Koldobika Jauregiren omenetan (1930).

Euskal kulturako idazlerik nabarmenenak izan ziren bertan: Xabier Lizardi, Estaban Urkiaga "Lauaxeta", Nikolas Ormaetxea "Orixe", Txomin Jakakortajarena, Jose Antonio Loidi Bizkarrondo, Alejandro Tapia Perurena... Errenteria ez zen ausaz hautatu ospakizunerako, aurreko urtean argitaratutako Biozkadak olerki liburuaren egile Luis Jauregiren bertan sortua zelako, baizik. Euskal olerkigintza bizitu zuen liburutzat hartzen zen Biozkadak. Egunean zehar olerki irakurketez eta bertsolariez gain, elebitasunaren aldeko mitina izan zen.https://www.argia.eus/efemerideen-kanala/lehen-olerti-eguna-ospatu-zuten-errenterian

 Lauaxeta irabazle 
Olerki lehiaketan Esteban Urkiaga "Lauaxeta" gertatu zen irabazle, «Maitale kutuna» olerkiari esker. Orixe izan zen bigarren. Bertan esku hartu zuen Lizardik, hiru poesia aurkeztuz.

 Ekintza ugari 
Saioak jendetza handia biltzea lortu zuen. Olerti Egunean milaka lagun eta momentuko idazlerik entzutetsuenak eta ez hain entzunak Errenterian bildu ziren. Mezak olerki irakurketei, bertsolariei, antzerkiari, dantzei eta euskararen aldeko mitinei eman zien bidea. Herriko plaza gainezka zen. Olerti eguna herritarren festa eguna nahi zen, helburua estetikatik haratago baitzen; elitetatik herriarengana hedatu nahi zen. Pizkundea zen helburua, herria eta gizartea iratzartzea, nazioa eraikitzea eta poesia horren oinarrian jarri zen.https://static.errenteria.eus/web/eu/herria/artxiboa/Oarso/Oarso2012/53%20guria.pdf

Bigarren Olerti Eguna 1931n egin zen, Tolosan.

 Iruditegia 
Pascual Marínen argazkiak:

 Erreferentziak 

 Kanpo estekak 
  Mikel Guria: «Mundu bat Errenterian. I. Eusko Olerti Egunean», Oarso aldizkarian.

Kategoria:1930 Euskal Herrian
Kategoria:Euskal olerkigintza
Kategoria:Errenteriako kultura
Kategoria:Euskal Pizkundea
Kategoria:Errenteriako historia